Auskerry

Auskerry (norrønt: Austrsker, «Østskjæret»; skotsk: Soond) er en liten øy øst i den skotske øygruppen Orknøyene. Øya ligger i Nordsjøen, 5 km sør for Stronsay og har et fyrtårn fra 1866. I henhold til folketellingen i 2011 har øya en befolkning på 3 innbyggere.National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two)  (PDF) (Report). SG/2013/126.

 Beskrivelse 
Auskerry er en liten, flat, rød sandsteinsholme, bestående av 85 hektar i utstrekning, 5 km sør for Stronsay. «Auskerry», Gazetteer for Scotland«Orkney geography and climate», Britain Express En stående stein og middelalderkapell er tegn på tidlig bosetting. Øya var ubebodd en tid etter automatiseringen av fyret på 1960-tallet. Det var tidligere et populært sted for jakt på sel. Det er tre små vindturbiner og fire solcellepaneler på øya, som gir mesteparten av strømmen. Havterne og stormsvaler har store hekkekolonier her, og Auskerry har derfor blitt erklært som naturreservat.

 Særegne sauer 
Auskerry har vært bebodd i 30 år av en familie som holder en flokk med sjeldne rase tamsauer fra North Ronaldsay, den nordligste øya på Orknøyene, og har således navn etter øya, north-ronaldsay-sau. Sauene er kjent for å kunne leve av tang nesten hele året. De lever langs vannkanten og har et annet kosthold enn vanlige sauer; i stedet for å beite om dagen og drøvtygge om natten, forholder de seg i stedet til tidevannet, beiter ved lavvann og drøvtygger ved høyvann. Sauene får ferskvann fra demninger langs kysten.«The Native Sheep of North Ronaldsay» , Sheep-isle«Isle of Auskerry»

 Referanser 

Eksterne lenker
 Joint Nature Conservation Committee: Auskerry 

Kategori:Øyer på Orknøyene